ລາວ​ເລີ່​ມລົງມື​​ພັດທະນາ ບ່ອນທ່ອງ​ທ່ຽວ ຢູ່​​ເຂດ ເສດຖະກິດພິເສດຄອນພະເພັງ​
ລາວ​ເລີ່​ມລົງມື​ດໍາ​ເນີນ​ການ​ພັດທະນາ ​​ເຂດ​ທ່ອງ​ທ່ຽວຢູ່​​ເມືອງ​ໂຂງ ​ຊຶ່ງ​ຖື​ເປັນ​ສ່ວນໜຶ່ງຂອງ ​ເຂດ​ເສດຖະກິດ​ພິ​ເສດ​ຄອນ​ພະ​ເພັງ.
ທາງການລາວເລີ່ມລົງມືດໍາເນີນການພັດທະນາ ເຂດທ່ອງທ່ຽວຢູ່ໃນເຂດເມືອງໂຂງ ທີ່ຖືເປັນສ່ວນໜຶ່ງຂອງເຂດເສດຖະກິດພິເສດຄອນພະເພັງ ໃນແຂວງຈໍາປາສັກ ເຈົ້າໜ້າທີ່ຂັ້ນສູງໃນແຂວງຈໍາປາສັກໄດ້ໃຫ້ການຢືນຢັນວ່າ ການພັດທະນາເຂດການທ່ອງທ່ຽວຢູ່ໃນເຂດເມືອງໂຂງໄດ້ ເລີ່ມລົງມືດໍາເນີນການໃນພາກປະຕິບັດຕົວຈິງແລ້ວໃນຂະ ນະນີ້ ໂດຍປະຈຸບັນກໍາລັງຢູ່ໃນຂັ້ນຕອນຂອງການກໍ່ສ້າງ ບ່ອນພັກອາໄສຂອງບຸກຄະລາກອນ, ການກະກຽມສະ ຖານທີ່ສໍາລັບຮອງຮັບການກໍ່ສ້າງຂົວທີ່ເຊື່ອມຕໍ່ລະຫວ່າງ ບ້ານຫາດກັບບ້ານນາ, ການສຶກສາອອກແບບພັດທະນາ ທ່າເຮືອຢູ່ຕາມເກາະດອນຕ່າງໆ ແລະການພັດທະນາສິ່ງ ອໍານວຍຄວາມສະດວກໃຫ້ແກ່ນັກທ່ອງທ່ຽວຢ່າງຄົບຊຸດ ດັ່ງທີ່ເຈົ້າໜ້າທີ່ຂັ້ນສູງໃນແຂວງຈໍາປາສັກຄົນດັ່ງກ່າວນີ້ໄດ້ ໃຫ້ການຊີ້ແຈງໃນຕອນນຶ່ງວ່າ: ການພັດທະນາການທ່ອງທ່ຽວ ຖືເປັນສ່ວນນຶ່ງຂອງເຂດເສດ ຖະກິດພິເສດຄອນພະເພັງ ທີ່ ຕັ້ງຢູ່ໃນເຂດເມືອງໂຂງ ຊຶ່ງຕາມ ແຜນການແລ້ວເຂດເສດຖະກິດ ພິເສດດັ່ງກ່າວນີ້ ຈະມີບໍລິເວນ ກວ້າງເຖິງ 39,000 ເຮັກຕາ ໂດຍໄດ້ມີການຈັດແບ່ງພື້ນທີ່ ອອກເປັນ 5 ເຂດດ້ວຍກັນ ຄື ພື້ນທີ່ໂດຍຮອບນໍ້າຕົກຄອນພະ ເພັງນັ້ນ ກໍຈະພັດທະນາເປັນ ເຂດທ່ອງທ່ຽວ ແລະຮອງຮັບທຸລະກິດທີ່ກ່ຽວຂ້ອງກັບການທ່ອງທ່ຽວເປັນການສະເພາະ ເຊັ່ນ: ໂຮງແຮມ, ຣີສອດ, ບ້ານພັກຕາກອາກາດ ແລະສວນສາທາລະນະໃນເຂດອຸທະ ຍານແຫ່ງຊາດ ສ່ວນນອກນັ້ນ ກໍຈະເປັນເຂດສູນ ການຄ້າປອດພາສີ, ສະໜາມບິນ ຮອງຮັບທັງເຄື່ອງບິນສ່ວນຕົວ ແລະ ເຄື່ອງບິນໂດຍສານ, ສະ ໜາມກັອບລະດັບມາດຕະຖານ ສາກົນ ແລະສູນບໍລິການທາງ ທຸລະກິດຢ່າງຄົບວົງຈອນທີ່ຈະ ມີຕະຫຼາດການຄ້າເສລີ ເປັນ ສ່ວນປະກອບທີ່ສໍາຄັນອີກດ້ວຍ ໃນໄລຍະທີ່ຜ່ານມາກໍປະກົດວ່າ ມີທັງກຸ່ມນັກທຸລະກິດຈາກຈີນ, ເກົາຫຼີໃຕ້, ມາເລເຊຍ, ຫວຽດນາມ ແລະໄທ ລວມເຖິງນັກທຸລະກິດໃນລາວເອງນັ້ນ ຕ່າງ ກໍໄດ້ພາກັນສະແດງເຈດຈໍານົງ ທີ່ຈະເຂົ້າໄປລົງທຶນໃນເຂດເສດຖະກິດພິເສດຄອນພະເພັງ ແລ້ວເຖິງ 8 ບໍລິສັດ ແລະເຊື່ອວ່າຍັງຈະມີອີກຫຼາຍບໍລິສັດທີ່ຈະພາກັນຫຼັ່ງໄຫຼເຂົ້າໄປລົງທຶນ ເພີ່ມຂຶ້ນອີກ ໃນໄລຍະຕໍ່ໄປ ຄະນະລັດຖະບານລາວກໍໄດ້ມີມັດຕິຮອງເອົາຮ່າງດໍາລັດນາຍົກລັດຖະມົນຕີ ວ່າດ້ວຍການ ສ້າງຕັ້ງແລະ ການຄຸ້ມຄອງເຂດເສດຖະກິດພິເສດ ແລະເຂດເສດຖະກິດສະເພາະຢ່າງເປັນ ທາງການເມື່ອທ້າຍປີທີ່ຜ່ານມາ ໂດຍມີເປົ້າໝາຍທີ່ຈະສ້າງຕັ້ງ ແລະພັດທະນາເຂດເສດຖະ ກິດພິເສດໃນພື້ນທີ່ຕ່າງໆ ໃຫ້ໄດ້ຄົບ 10 ແຫ່ງພາຍໃນປີ 2015 ໃນປັດຈຸບັນມີເຂດເສດຖະກິດພິເສດຢູ່ແລ້ວ 3 ແຫ່ງກໍຄື ເຂດເສດຖະກິດພິເສດ ສະຫວັນນະ-ເຊໂນ ຢູ່ແຂວງສະ ຫວັນນະເຂດ, ເຂດເສດຖະກິດພິເສດບໍ່ເຕັນແດນຄໍາ ຢູ່ແຂວງຫຼວງນໍ້າທາ ແລະເສດຖະກິດພິເສດສາມຫຼ່ຽມ ທອງຄໍາຢູ່ແຂວງບໍ່ແກ້ວ ສ່ວນທີ່ຈະສ້າງຕັ້ງເພີ່ມຂຶ້ນ ອີກ 7 ແຫ່ງນັ້ນກໍຄືຢູ່ທີ່ແຂວງຄໍາມ່ວນ, ຊຽງຂວາງ, ຫົວພັນ, ເຊກອງ, ອັດຕະປື, ຜົ້ງສາລີ ແລະຈໍາປາສັກ ຊຶ່ງແຕ່ລະເຂດກໍຈະມີລັກສະນະສະເພາະ ທີ່ຂຶ້ນຢູ່ກັບສະພາບທາງພູມີສາດ ແລະທໍາມະ ຊາດຂອງແຕ່ລະພື້ນທີ່ເປັນສໍາຄັນ ເຊັ່ນຢູ່ແຂວງຈໍາປາສັກນັ້ນ ກໍຄືການພັດທະນາພື້ນທີ່ ອ້ອມຮອບຄອນພະເພັງດັ່ງກ່າວ